als_Latn dik_Latn sag_Latn
Haxhiqamilët - Nga Sermet Sulejmani
Sapo mora të shfletoja gazetat e ditës, që ‘helbete’de,të mos më shpëtonte ndonjë ngjarje e paparashikuar në ditët e para të 2015-ës, kur ç’të shihja, mu si për inat, viti po më fillonte me haxhiqamilët e pashallëkut tonë. Of,of,of! ’’Besa’e ardhmja e shqiptarëve në Maqedoni’’dhe tjetra, Muhameti i Alsat-it kishte lëshuar një raketë togfjalëshish në facebook:‘’E keni dhi!’’.
Uaaa! Amani more Muhamet, ç’të ngjau se? !-thashë me vetë.- Po ti a s’ ishe në haxhillëk për ndonjë sebep? Epo, ç’është e tepërt është e tepërt, qoftë edhe nga ti! Mender jush: tani e paska kuptuar se e kanë dhjerë?! Kështu e ka kur s’të bëjnë ministër dhe pastaj ‘’bum’’ samarit. Më falë se këtu e paska dhjerë gomari e jo samari.
Shfletova faqen tjetër, kur ç’të të shihja, një lajm bombastik: ‘’Lëvizja ’Besa’, e ardhmja e shqiptarëve të Maqedonisë’’! Ncuk-ncuk! Po si jo? S’e kanë keq këta që e ndjejnë vehten si ‘’e ardhmja e shqiptarëve’’ po ne që s’i besojmë kësaj të ardhme? Epo, kështu ndodhë kur s’e marr gazetën çdo ditë e pastaj të ikin ngjarjet fët e fët si mjegullat e verës dhe pret nga Salushi i Allashecës të të informojë se ç’të re ka në mahallën tënde! Ndodh edhe kjo që, dikush nën ndikimin e një gote vere {estakfurllah}, ta shkruaj një fjali në facebookun e tij dhe të bëhet mbrenda natës - opozitar. E si s’mund të ndodhë?
Ju ka rastisë që gjatë 264 ditëve të vitit ta shajnë Shabanin e Hakisë dhe mjafton që vetëm një ditë ta votosh partinë e tij dhe kaq! Apo e kam gabim? Çdoherë kështu ka ndodhur gjatë këtyre 13-ë viteve,ja kështu po ndodh edhe sot. A e dini si është kjo punë? Jo?!Epo do t’ua them sa t’i hapni dhe mbyllni sytë. Edhe përkundër asaj që kisha disa{dez} informata të mjaftueshme për këtë lëvizje Neoerdoganiste e financuar nga vetë Sulltani i Stambollit Erdogani, në fillim kjo m’u duk si propaganda tepër qëllimkeqe nga dy partite e mëdha shqiptare,BDI dhe PDSH, por këtë dizinformatë ma qartësoi Salushi se kjo parti na qenka haxhiqamiliste.
Për ata që s’e dinë se kush ishte Haxhi Qamili,po ua them dy tri fjali: në fillim të viteve 1914,pas Pavarsisë së Shqipërisë nga Ismail Qemali,Haxhi Qamili bashkë me Esat Pashë Toptanin e pushtuan gati gjysmën e qyteteve të Shqipërisë për ta rikthyer Perandorinë Osmane në Shqipëri. Të nesërmën kur po pija kafenë e mëngjesit, kur, hopa - Salushi!? Iu drejtua fiks tavolinës time.
Ky komandant që s’kishte lënë ushtri çlirimtare në të cilën s’kishte marrë pjesë, tanimë po u shërbente shumë intelektualëve, shkrimtarëve, politikanëve si këshilltar i zot për fenomenet e vështira politike dhe sociologjike.Të paktën mua kështu më ka shërbyer që nga 2002-ta e këtej. Biles, në 2001-shin, akoma pa pasur asnjë shenjë lufte në pashallëkun tonë, më pat thënë: ‘’Shiko, Bido, do të kemi luftë çlirimtare në pashallëkun tone! Atëkohë, unë padrejtësisht e pata shpallur si të marrë! Kur, pa kaluar as dy muaj plasi lufta në malet e Karadakut. Nga ajo kohë, jam betuar që nuk do ta bëj asnjë hap pa u konsultuar me Salushin për të gjitha ngjarjet dhe fenomenet e rëndësishme. Prandaj, për këto çështje të mëdha e kam thirrur t’m’i sqarojë më hollësisht Salushi i Allashecës. Të nesërmën dola ta prisja Salushin. Nga larg po e shihja se ia kishte mësyer tavolinës time. – Mirëmënjes, Bido! - më përshëndeti me kërrname. – Mirëmëngjes, Salush!-ia ktheva. – A-a-a dëgjove për Rifikun e Kikit? – Jo! Ç’ne me të, ç’i paska bërë vaki? - u bëra se s’po dija gjë. –Vërtetë s’ke marrë vesh asgjë ose po tallesh me mua…?! - Hëm, më thuaj ç’i paska ndodhur, se këtu në gazetë s’paska asgjë nga kjo? - po përpiqesha ta nxisja të flasë në atë mëngjes të acartë. – O Zot - i thashë - mos më thuaj që paska plasur ndonjë luftë çliritare në Karadakun tone e unë përsëri most a dij? – Shihe-shihe ti, ditke edhe të luaje tarapança me mua, a? Edhe atëherë veproje njësoj dhe s’besoje se do të kishte luftë por… dolën të gjithë parashikimet e mija, a? – Po,Salush,kështu është. - Por sot s’e kam me ta, po për librin e Komandantit me shall të kuq që e kishte botuar librin ‘’Murmuaret e luftës!’’. – E ke fjalën për memoaret, Salush, me-mo-ar-et! – Mos më ndërprit po të them, murmuaret, memoaret krejt njësoj është… s’po më lë rehat ta mbaroj fjalinë deri në fund.- ia dha një të bërtiture të shterrur sa u drodh e tërë kafeneja dhe po na shikonin të gjithë të pranishmit. - Po ai s’ka qenë asnjë ditë në front të luftës, o Bido!… O ai gjatë tërë luftës ka qenë në bodrumet e Likovës, a kupton ti?...- Auuu, Salush, po ushtari i vijës së parë, s’ka kohë të merret me këto punë. Pastaj, për dallim nga ti, ai ka qenë zëdhënës i juaji! Po mirë, pse ti s’i shkrove këto memoare, por e la atë t’i shkruajë këto historira?
– Dëgjo, Salush? Të thirra t’më thuash ndonjë informacion për këtë lëvizjen ‘’Besa’’? Ç’mendim ke? Salushi uli kokën plak i urtë dhe ofshau dy-tre herë ‘’ufff-ufff’’dhe nga tabakana nxori një cigaretë për ta ndezur. S’foli një kohë të gjatë deri sa thithi dufin e tymit të cigaretës disa herë. – Hëm…po të jap një përgjigje përmes një meseleje që i kishte ndodhur njërit në anët tona…’’Baci dhe Dada s’kishin lënë dasëm të katundeve tona pa i vizituar, diku me ftesë e diku pa ftesë. Një ditë, në një dasëm, diku në një fshat të Karadakut, në fund të dasmës, te dytë, edhe Bacin edhe Dadën i kishin përdhunuar. Pas këtij akti të shëmtuar, Baci iu drejtua Dadës me fjalët: ”Shiko Dadë, nga kjo ditë unë nuk shkoj më në asnjë dasëm çfarëdo lloji që të jetë! A more vesh? Dadës nga lezeti që i kishte mbetur nga ky akt iu drejtua vëllait: Jo vëlla, unë për dallim nga ti, sonte kalova shumë mirë edhe do të vazhdoj të kënaqem kështu në të gjitha ftesat nëpër të dasmat,kushdoqoftë bënë dasëm’’.- A e more vesh meselën, Bido? – Po,edhe e mora, o Salush.Kjo po i bie që vetëm unë dhe ti që s’ kemi ndërruar partit të jemi Baci e jo Dada? Po ama,të tjerët po i shijojnë lezetet e Dadës,bile s’po u dalin dasmat e Karadakut e po dalin edhe matanë kufirit… - Leri ti këto fjalë me ‘spec djegës’ se këta i financon Erdogani dhe ti ç’ke me ta? – Po… të marr edhe unë ca… se, ja, edhe papunë. – Din ti turqisht? – Jo! Pse? – Si pse? Po ata lart të gjithë janë neoosmanllinj që dëshirojnë ta kthejnë Turqinë, siç the ti për atë Haxhi Qamilin i kohës së Ismail Qemalit që donin ta kthenin Sulltanin në Shqipëri edhe pse ajo kishte ngordhur në Staboll! Kjo është, miku im i dashur!
- Po mirë de, o Salush, po a s’po të lë përshtypje emri ‘’Besa’’,kurse ti më thoke se ata na qenkan turkofilë dhe Erdoganistë?! S’po kuptoj asgjë? A s’patën këta ndonjë emërtim tjetër turk pot ë ishte kështu siç thua ti? – He-he-he,të kam marrë si të ditur, po ti më dole fare i shkalluar! Mos harro se Turqia ka kohë që investon në burimet e saja njerzore në Ballkan,veçanërisht në Maqedoni dhe Kosovë. Së pari, përmes të ashtuquajturve, Kolegje turke, gati 15-ë vjet ndërtoi ‘’infrastrukturën’’e saj,pastaj përmes formave tjera kulturore si, telenovelat, ndryshimi i historisë,koncesionet ekonomike si aeroport e Shkupit dhe Prishtinës…dhe ja,në fund, erdhi koha që të dalin edhe me parti.Pse a pak paska nostalgjikë të Turqisë tek ne?…Ka sa të duash Haxhiqamilë që akoma bëjnë be ‘’për kokë të turkut’’,apo-jo, Bido? Po ti, mos u mërzit, he burrë, shqiptarët s’ka arritur t’i asimilojnë as vetë Perandoria Osmane ato pesë shekuj e jo më Davutoglu ‘’liberal’’ dhe as mjekërrcjapët e ISIS-it?! – Ore,Salush,meqë ra fjala për këta ‘’mjekërrcjapat’’me done të shkurta , si qendron puna me këta? – Merre njërin bjeri tjetrit! Dallimi mes këtyre halabakëve me mjekrra dhe Erdoganistëve ‘’liberal’’ me shamija alla-parisiene qëndron te format dhe metodat e tyre për të na asimiluar, por qëllimi është i njejtë - asimilimin e kombit shqiptar . – Amani ore Salush,po si na qenkan të njejtë? Këta të Erdoganit më duken disi më evropjanëata për dalim nga ata që po vrasin vëllai-vëllanë!? – Këtu ‘fshihet lepuri’, Bido,këtu fshihet…! Të dyja palët janë haxhiqamiliste,e para është më perfide dhe më e sofistikuar, pikërishtë pse në pamje duket kinse moderne dhe liberale, kurse tjetra, më e dhunshme, më radikale, por ama, të dyjat janë rrezik për shqiptarët.E ke qartë tani? – Si ditën me diell,Salush-si ditën me diell!.S’ka se si më qartë! Mirupafshim, Salush! Tungjatjeta,Bido,ke kujdes…kur të kesh nevojë…më ke këtu!..
Kronikë e vitit 1989 / Rugova kërkonte Pavarësinë e Kosovës (VIDEO)Një televizion francez ka realizuar një kronikë në Kosovën e vitit 1989″>1989, për problemet që kishte në atë kohë ky vend, pjesë e ish Jugosllavisë.Kronika ...
- Opsione për zgjedhjen e (krizës) shqiptare në IRJM - Halit Naxhaku (14)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn